## Pravilnik o obrascu službene iskaznice i obliku i izgledu službene značke inspektora za nadzor djelatnosti privatne zaštite, Ministarstva unutarnjih poslova

### NN 95/2004 (13.7.2004.), Pravilnik o obrascu službene iskaznice i obliku i izgledu službene značke inspektora za nadzor djelatnosti privatne zaštite, Ministarstva unutarnjih poslova

# MINISTARSTVO UNUTARNJIH POSLOVA

if !supportEmptyParas endif

1805

Na temelju članka 60. stavka 1. podstavka 7.
Zakona o privatnoj zaštiti (»Narodne novine« broj: 68/03.), ministar unutarnjih
poslova donosi

## PRAVILNIK

o obrascu sluŽbene
iskaznice i obliku i izgledu sluŽbene znaČke inspektora za nadzor djelatnosti
privatne zaŠtite, Ministarstva unutarnjih poslova

Članak 1.

Ovim Pravilnikom propisuje se obrazac službene
iskaznice, oblik i izgled službene značke koju nose inspektori za nadzor
djelatnosti privatne zaštite u Ministarstvu unutarnjih poslova, te način
izdavanja, zamjene i vođenja evidencije o izdanim iskaznicama i značkama.

Članak 2.

Obrasci iskaznica
izrađuju se sublimacijskim ispisom na računalnom sustavu za izradu službenih
iskaznica TIM – ID, izmjere 85,6 x 54 mm.

Prednja strana obrazaca
iz stavka 1. ovoga članka sadrži:

– na gornjoj lijevoj
strani grb Republike Hrvatske,

– desno, u ravnini
grba, plavim slovima ispisano je jedno ispod drugoga: »REPUBLIKA HRVATSKA«,
»MINISTARSTVO UNUTARNJIH POSLOVA« i »INSPEKTORAT UNUTARNJIH POSLOVA«. Ispod
grba je prazan prostor za fotografiju.

– desno od prostora za
fotografiju, a ispod naziva »INSPEKTORAT UNUTARNJIH POSLOVA« ispisuje se
tamnoplavim slovima »SLUŽBENA ISKAZNICA«. Ispod toga u pravokutniku
svijetloplave boje ispisuje se ime i prezime inspektora. Ispod pravokutnika
ispisuju se nadnevak izdavanja, te redni broj pod kojim je iskaznica izdana.

Prednja strana obrasca
iskaznice štiti se u postupku sublimacijskog ispisa prozirnim plastičnim
zaštitnim laminatom, izmjere 80,6 x 49 mm, debljine 0,0025 mm, koji sadrži
naizmjenične holograme grba Republike Hrvatske i slova »MUP RH«.

Članak 3.

Na obrascu iskaznice na
stražnjoj strani tiskaju se ovlasti inspektora za nadzor djelatnosti privatne
zaštite.

Članak 4.

Značka inspektora za
nadzor djelatnosti privatne zaštite veli­či­ne je 56 mm i sastoji se od tri
koncentrična kruga. U središnjem krugu na zrakastoj podlozi ispisana su slova
»RH« visine 9 mm. Srednji srebrni krug promjera je 41 mm i sadrži u gornjem
dijelu plavim slovima ispisan natpis: »MUP – Inspektorat«. Vanjski krug žute je
boje s reljefom hrvatskog pletera. Na donjem dijelu značke nalazi se metalna
srebrna traka u koju se upisuje broj značke.

Članak 5.

Inspektori za nadzor djelatnosti privatne
zaštite u obavljanju inspekcijskih poslova nose iskaznicu i značku, kojima
dokazuju svoj identitet i svojstvo, u kožnom povezu.

Kožni povez iz stavka 1. ovoga članka tamnoplave
je boje trostrukog pregiba, a veličina svakog pregiba je 80 x 120 mm.

U prednjem pregibu kožnog poveza, s unutarnje
strane, smještena je službena iskaznica.

Na unutarnjem pregibu kožnog poveza, u donjem
dijelu, smještena je značka.

Članak 6.

Iskaznicu i značku s pripadajućim povezom izdaje
Ministarstvo unutarnjih poslova.

Članak 7.

O izdanim iskaznicama i značkama vodi se
evidencija u Ministarstvu unutarnjih poslova.

Evidencija iz stavka 1. ovoga članka sadrži: ime
i prezime inspektora kojem je izdana iskaznica i značka, naziv radnog mjesta na
kojem se nalazi, naziv policijske uprave u kojoj je zaposlen, registarski broj
iskaznice i značke, nadnevak izdavanja, te rubriku za napomene.

Članak 8.

Inspektor koji izgubi iskaznicu ili značku ili
na drugi način ostane bez iskaznice odnosno značke dužan je o tome odmah
izvijestiti neposrednog rukovoditelja.

Nova iskaznica ili značka izdat će se nakon što
je izgubljena ili na drugi način nestala iskaznica ili značka oglašena nevažećom
u »Narodnim novinama«.

Inspektor koji izgubi iskaznicu ili značku snosi
troškove nabave nove.

Članak 9.

Inspektor kojem prestane služba u Ministarstvu
unutarnjih poslova, ili koji izgubi status inspektora za nadzor djelatnosti
privatne zaštite, dužan je prilikom primitka rješenja o prestanku službe
odnosno o rasporedu na drugo radno mjesto, iskaznicu i značku predati
neposrednom rukovoditelju.

Neposredni rukovoditelj dužan je primljenu
iskaznicu i značku dostaviti nadležnoj službi Ministarstva unutarnjih poslova.

Članak 10.

Obrazac službene iskaznice i obrazac službene
značke tiskani su uz ovaj Pravilnik i njegov su sastavni dio.

Članak 11.

Ovaj Pravilnik stupa na snagu osmog dana od dana
objave u »Narodnim novinama«.

Broj: 511-01-52-22475-2004

Zagreb, 13. svibnja 2004.

Ministar
**Marijan Mlinarić, dr. med., v. r.**

![](dodatni/349560.gif)
![](dodatni/349561.gif)
![](dodatni/349562.gif)

Pravilnik, NN 95/2004-1805